আরব নিবন্ধের সাথে বিভ্রান্ত হবেন না।

**এর‍্যাব** মার্কিন যুক্তরাষ্ট্রের অ্যালাবামা অঙ্গরাজ্যের উত্তরাঞ্চলে মার্শাল ও কালম্যান কাউন্টির একটি শহর। এটি গুন্টার্সভিলে হ্রদ ও বাঁধ থেকে ১০ মাইল (১৬ কিমি) দূরে হান্টসভিলে–ডেকাটুর সমন্বিত পরিসংখ্যানিক অঞ্চলে অবস্থিত। ২০১০ সালের জনগণনা অনুসারে এর‍্যাব শহরের জনসংখ্যা ছিল ৮,০৫০।

ইতিহাস
------

বর্তমান এর‍্যাব শহর ১৮৪০ এর দশকে স্টিফেন টাটল থম্পসন কর্তৃক প্রতিষ্ঠিত হয়। এটি তখন "থম্পসন ভিলেজ" নামে পরিচিত ছিল। শহরটির বর্তমান নামকরণ ১৮৮২ সালে যুক্তরাষ্ট্র ডাক বিভাগ কর্তৃক ভুলবশত করা হয়েছিল। শহরের প্রতিষ্ঠাতার পুত্র অ্যারাড থম্পসন শহরে ডাকঘর প্রতিষ্ঠা করার আবেদনে ডাক বিভাগের অনুমোদনের জন্য তিনটি নাম পাঠায়, যার মধ্যে "অ্যারাড"ও ("Arad") অন্যতম ছিল। অন্য দুটি নাম ছিল "ইঙ্ক" ও "বার্ড"। এর‍্যাব শহরের নাম বারবার লক্ষণীয় স্থান নামের তালিকায় অন্তর্ভুক্ত হয়।

১৮৯২ সালে এর‍্যাব শহর ডাক বিভাগের নথিভুক্ত হয়।

১৯৯০ সাল পর্যন্ত এর‍্যাব একটি বর্ণবাদী সান্ধ্য নগর হিসেবে পরিচিত ছিল, যেখানে সন্ধ্যার পর এমনকি কখনো কখনো দিনের বেলাতেও আফ্রো-মার্কিনীদের শহরে অবস্থানে নিষেধাজ্ঞা দিয়ে বিজ্ঞপ্তি টাঙানো থাকত। সাম্প্রতিক সময়েও বিভিন্ন বর্ণবাদী কু ক্লাক্স ক্লান সামগ্রী এর‍্যাব শহরে বিতরণ করা হয়। অ্যালাবামার মোট জনসংখ্যার ২৬% কৃষ্ণাঙ্গ হলেও ২০০০ সালের জনগণনা অনুযায়ী এর‍্যাব শহরের মাত্র ০.১৮% কৃষ্ণাঙ্গ।

ভৌগোলিক অবস্থান
---------------

এর‍্যাব ব্রিন্ডলি পর্বতের ওপরে ৩৪°১৯′৪০″ উত্তর ৮৬°২৯′৫৫″ পশ্চিম﻿ / ﻿৩৪.৩২৭৭৮° উত্তর ৮৬.৪৯৮৬১° পশ্চিম﻿ / 34.32778; -86.49861 -এ অবস্থিত। শহরটি মূলত মার্শাল কাউন্টির দক্ষিণাঞ্চলে অবস্থিত হলেও একটি ক্ষুদ্র অংশ আরও দক্ষিণে প্রসারিত হয়ে কালম্যান কাউন্টিতে প্রবেশ করেছে। যুক্তরাষ্ট্র মহাসড়ক ২৩১ এর‍্যাব শহরের উত্তর থেকে দক্ষিণ বরাবর এবং অ্যালাবামা রাজ্য সড়ক ৬৯ পূর্ব থেকে পশ্চিম বরাবর শহরের প্রাণকেন্দ্র দিয়ে গমন করে।

মার্কিন জনশুমারি দপ্তরের সমীক্ষা অনুযায়ী এর‍্যাব শহরের আয়তন প্রায় ১৩.১ বর্গমাইল (৩৪.০ কিমি২), যার মধ্যে ১৪.০ বর্গমাইল (৩৬.৩ কিমি২) স্থলভাগ এবং ০.১২ বর্গমাইল (০.৩ কিমি২) (১.০২%) জলভাগ। সমুদ্রপৃষ্ঠ থেকে এর‍্যাব শহরের উচ্চতা ১,১২৪ ফুট (৩৪৩ মি)।

জনসংখ্যা
--------

### এর‍্যাব নগরী

| ঐতিহাসিক জনসংখ্যা |
| --- |
| আদমশুমারি | জন. |  | %± |
| **১৯২০** | ২৬৪ |  | — |
| **১৯৩০** | ৪২৫ |  | ৬১.০% |
| **১৯৪০** | ৬৪০ |  | ৫০.৬% |
| **১৯৫০** | ১,৫৯২ |  | ১৪৮.৮% |
| **১৯৬০** | ২,৯৮৯ |  | ৮৭.৮% |
| **১৯৭০** | ৪,৩৯৯ |  | ৪৭.২% |
| **১৯৮০** | ৬,০৫৩ |  | ৩৭.৬% |
| **১৯৯০** | ৬,৩২১ |  | ৪.৪% |
| **২০০০** | ৭,১৭৪ |  | ১৩.৫% |
| **২০১০** | ৮,০৫০ |  | ১২.২% |
| **আনু. ২০১৯** | ৮,৩৮৩ |  | ৪.১% |
| মার্কিন দশমবর্ষীয় জনগণনা |

এর‍্যাব শহর ১৮৯২ সালে নথিভুক্ত হলেও ১৯২০ সালের আগে জনগণনার প্রতিবেদনভুক্ত হয়নি।

### ২০০০ জনগণনা পরিসংখ্যান

২০০০ সালের জনগণনা অনুসারে এর‍্যাব শহরে ৩,০১২টি গৃহে ২,০৭৫টি পরিবারে মোট ৭,১৭৪ জন মানুষের বাস ছিল। জনসংখ্যার ঘনত্ব ছিল ৫৬১.৮ জন/বর্গমাইল (২১৬.৯/কিমি২)। ২০০০ সালে ২৫২.৪ বর্গমাইল (৬৫৪ কিমি২) গড়ে ৩,২২৩টি খানা ছিল। এর‍্যাব শহরের মোট জনসংখ্যার ৯৮.২৯% শ্বেতাঙ্গ, ০.১৮% কৃষ্ণাঙ্গ বা আফ্রো-মার্কিনী, ০.৪৯% ন্যাটিভ মার্কিন উপজাতি, ০.৩৯% এশীয়, ০.১৭% অন্যান্য এবং ০.৪৯% মিশ্র জাতিসত্তার ছিল। জনসংখ্যার প্রায় ০.৬৬% হিস্প্যানিক ও ল্যাটিন আমেরিকান ছিল।

৩,০১২ গৃহের ৩১.২% -এ ১৮ বছরের কম বয়স্ক শিশু উপস্থিত ছিল। ৫৪.৩% গৃহে বিবাহিত দম্পতি একত্রে, ১১.৩% গৃহে গৃহকর্তা ব্যতীত শুধু গৃহকর্ত্রী, এবং ৩১.১% গৃহে কোনো পরিবার বাস করে না। ২৮.২% গৃহের একজন মাত্র সদস্য, ১৩.৭% গৃহে অন্তত একজন ৬৫ বছর বা তার বেশি বয়সী সদস্য ছিলেন। প্রতি গৃহের গড় আকার ২.৩৫ এবং গড় সদস্য সংখ্যা ২.৮৭।

বয়স অনুযায়ী বিভাজনে ১৮ বছরের নিচে ২৩.৯%, ১৮ থেকে ২৪ বছর বয়সী ৭.২%, ২৫ থেকে ৪৪ বছর বয়সী ২৭.৬%, ৪৫ থেকে ৬৪ বছর বয়সী ২৩.৬%, ও ৬৫ বছর বা তার ঊর্ধ্বে ১৭.৮%। এর‍্যাব শহরের প্রতি ১০০ জন মহিলার বিপরীতে ৮৭.২ জন পুরুষ ছিলান।১৮ বছর বা তার ঊর্ধ্বে ১০০ জন মহিলার বিপরীতে ৮২.৮ জন পুরুষ ছিলেন।

২০০০ জনশুমারী অনুযায়ী এর‍্যাব শহরের প্রতিজনের গড় আয় ছিল ৩৬,৭১৬ মার্কিন ডলার এবং প্রতি গৃহের গড় আয় ছিল ৪৫,৭৬১ মার্কিন ডলার। শহরে পুরুষদের গড় আয় ছিল ৩২,৪২৫ মার্কিন ডলার এবং মহিলাদের গড় আয় ছিল ২৪,২৬৫ মার্কিন ডলার। এর‍্যাব শহরের মাথাপিছু আয় ছিল ২০,০৩৫ মার্কিন ডলার। শহরের ৮.২% পরিবার ও ১০.০% মানুষ দারিদ্র্যসীমার নিচে অবস্থান করছিল। এর মধ্যে ১৮ বছরের কম বয়সী ১২.৫% এবং ৬৫ বছর বা ঊর্ধ্বে ১৪.৯% অন্তর্ভুক্ত।

### ২০১০ জনগণনা

২০১০ সালের জনশুমারী অনুযায়ী এর‍্যাব শহরে ৩,৩৫৯টি গৃহে ৮,০৫০ জন মানুষের ২,২৫৭টি পরিবার বাস করেন। শুমারী অনুসারে এর‍্যাব শহরের জনসংখ্যার ঘনত্ব ৬২০ জন/বর্গমাইল (২৪০/কিমি২)। শহরে ২৮৪.১ বর্গমাইল (৭৩৬ কিমি২) গড়ে ৩,৬৯৩টি খানা ছিল। মোট জনসংখ্যার ৯৬.৬% শ্বেতাঙ্গ, ০.১% কৃষ্ণাঙ্গ বা আফ্রো-মার্কিনী, ০.৬% নেটিভ আমেরিকান উপজাতি, ০.৭% এশীয়, ০.৭% অন্যান্য এবং ১.১% মিশ্র জাতিসত্তার। প্রায় ১.৭% হিস্প্যানীয় ও ল্যাটিনো মার্কিন।

৩,৩৫৯টি গৃহের ২৮.৯% -এ ১৮ বছর বা তার কম বয়সী শিশু পরিবারের সাথে বাস করত, ৫০.৪% -এ বিবাহিত দম্পতি একত্রে, ১৩.০% গৃহে গৃহকর্তা ছাড়া শুধু গৃহকর্ত্রী বাস করতেন, এবং ৩২.৮% গৃহে কোনো পরিবার বাস করত না। ২৯.৬% গৃহে শুধুমাত্র একজন এবং ১৪.৯% ক্ষেত্রে ৬৫ বছর বা ঊর্ধ্ববয়সী অন্তত একজন বাস করতেন। শহরে গৃহের গড় আকার ছিল ২.৩৭ এবং পরিবারের গড় আকার ছিল ২.৯২।

বয়সভিত্তিক বিভাজনে ১৮ বছর বা তার কম বয়সী ২৩.৭%, ১৮ থেকে ২৪ বছর বয়সী ৮.৩%, ২৫ থেকে ৪৪ বছর বয়সী ২২.০%, ৪৫ থেকে ৬৪ বছর বয়সী ২৭.৯% এবং ৬৫ বছর বা তার ঊর্ধ্বে ১৯.১%। জনসংখ্যার গড় বয়স ছিল ৪২.২ বছর। প্রতি ১০০ জন মহিলার বিপরীতে পুরুষ ছিলেন ৮৮.৬ জন। ১৮ বছর বা তার ঊর্ধ্বে ১০০ মহিলার বিপরীতে পুরুষ ছিলেন ৯১.৪ জন।

২০১০ সালে শহরের প্রতি গৃহের গড় আয় ছিল ৪২,৪৩৫ মার্কিন ডলার এবং পরিবারের গড় আয় ছিল ৬৪,৪৩২ মার্কিন ডলার। পুরুষের গড় আয় ছিল ৪৪,৪০১ মার্কিন ডলার এবং মহিলাদের গড় আয় ছিল ৪০,০৬২ মার্কিন ডলার। শহরের মাথাপিছু আয় ছিল ২৩,৯৮৬ মার্কিন ডলার। প্রায় ১৩.৩% পরিবার এবং ১৮.১% মানুষ দারিদ্র্যসীমার নিচে অবস্থান করছিল। যার মধ্যে ১৮ বছর বা তার কম বয়সী ২৭.৭% এবং ৬৫ বছর বা তার বেশি বয়সী ১৪.৮% অন্তর্ভুক্ত।

এর‍্যাব বিভাগ (১৯২০-)
---------------------

| ঐতিহাসিক জনসংখ্যা |
| --- |
| আদমশুমারি | জন. |  | %± |
| **১৯২০** | ১,৪৭৪ |  | — |
| **১৯৩০** | ১,৮৯১ |  | ২৮.৩% |
| **১৯৪০** | ২,২৪৯ |  | ১৮.৯% |
| **১৯৫০** | ২,৭৩৯ |  | ২১.৮% |
| **১৯৬০** | ৬,৬৫৯ |  | ১৪৩.১% |
| **১৯৭০** | ৯,০০৮ |  | ৩৫.৩% |
| **১৯৮০** | ১১,৩৯৩ |  | ২৬.৫% |
| **১৯৯০** | ১২,১৮৭ |  | ৭.০% |
| **২০০০** | ১৪,২২০ |  | ১৬.৭% |
| **২০১০** | ১৫,৪৯০ |  | ৮.৯% |
| মার্কিন দশমবর্ষীয় জনশুমারি |

মার্শাল কাউন্টির ২৬তম এক্তিয়ার হিসেবে এর‍্যাব ১৯২০ সালে প্রথম আবির্ভূত হয়। ১৯৬০ সালে এটি কাউন্টিসমূহের সাধারণ পুনর্বিন্যাসের অংশ হিসেবে এর‍্যাব শুমারি বিভাগে রূপান্তরিত হয়। এর‍্যাব শহরের শুধুমাত্র মার্শাল কাউন্টির অংশটুকুই এই বিভাগের অন্তর্ভুক্ত। শহরের কালম্যান কাউন্টির অংশটুকু বেইলিটন-জোপ্পা শুমারি বিভাগের অন্তর্ভুক্ত।

প্রশাসন
-------

এর‍্যাব শহরে মেয়র-কাউন্সিল প্রশাসন ব্যবস্থা বিদ্যমান, যার অংশ হিসেবে একজন মেয়র এবং পাঁচজন কাউন্সিল সদস্য শহর পরিচালনা করেন। প্রতি পাঁচ বছর পর পর রাষ্ট্রপতি নির্বাচনের সাথে শহর প্রশাসনের নির্বাচন অনুষ্ঠিত হয়। কাউন্সিল জেলা কাঠামো থেকে স্বাধীন এবং পরস্পর সম্পর্কিত নয়। এর‍্যাব সিটি স্কুলস হলো শহরের বিদ্যালয় পরিচালনা জেলা। এর‍্যাবের নিজস্ব বেতনভুক পুলিশ বিভাগ রয়েছে। এর‍্যাবের দমকল বিভাগের অধীনে মার্শাল কাউন্টি ৯১১ কেন্দ্রে একটি ফায়ার স্টেশন রয়েছে। পুলিশ বিভাগের মতো দমকল বিভাগও অর্থায়নকৃত।

উপযোগ
-----

এর‍্যাব শহরে বিদ্যুৎ সরবরাহের দায়িত্ব পালন করে এর‍্যাব ইলেক্ট্রিক কো-অপারেটিভ। এই প্রতিষ্ঠান টেনেসি উপত্যকা কর্তৃপক্ষ থেকে বিদ্যুৎ কিনে শহরে সরবরাহ করে। এর‍্যাব ওয়াটার ওয়ার্কস গুন্টার্সভিলে হ্রদ থেকে ব্রাউন্স খাঁড়ির মাধ্যমে শহরে পানি সরবরাহ করে। গুন্টার্সভিলেকেন্দ্রিক মার্শাল কাউন্টি গ্যাস বিভাগ এর‍্যাব শহরে প্রাকৃতিক গ্যাস সরবরাহ করে থাকে।

যোগাযোগ
-------

* যুক্তরাষ্ট্র মহাসড়ক ২৩১
* অ্যালাবামা রাজ্য সড়ক ৬৯

উল্লেখযোগ্য ব্যক্তিত্ত্ব
------------------------

* লিলিস ক্লিফটন বার্ক, মার্কিন যুক্তরাষ্ট্রের অ্যালাবামা উত্তরাঞ্চল জেলা আদালতের বিচারক
* ভার্নন ডেরিক, ফিডল ও ম্যান্ডোলিন খেলোয়াড়
* ফ্রেড নাল হলিস, শিল্পী
* জিল কিং, সঙ্গীতশিল্পী/সঙ্গীত রচয়িতা
* জ্যাক লিভলি, মেজর লিগ বেসবল পিচার
* ওয়েইন মিলস, লোকসঙ্গীতশিল্পী

চিত্রশালা
---------

* শহরের প্রধান সড়কশহরের প্রধান সড়ক
* এর‍্যাবের সড়ক সংকেতএর‍্যাবের সড়ক সংকেত
* শহরের প্রধান সড়কশহরের প্রধান সড়ক
* শহরের প্রধান সড়কশহরের প্রধান সড়ক
* প্রধান সড়কের গলিপ্রধান সড়কের গলি

তথ্যসূত্র
---------

### টীকা

### সূত্র

1. ↑  "2019 U.S. Gazetteer Files"। মার্কিন যুক্তরাষ্ট্রে পরিসংখ্যান ব্যুরো। সংগ্রহের তারিখ ২৯ জুন ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. 1 2  "Population and Housing Unit Estimates"। মার্কিন জনশুমারি দপ্তর। ২৪ মে ২০২০। সংগ্রহের তারিখ ২৭ মে ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. 1 2  "Geographic Identifiers: 2010 Demographic Profile Data (G001): Arab city, Alabama"। মার্কিন যুক্তরাষ্ট্রের পরিসংখ্যান ব্যুরো, আমেরিকান ফ্যাক্টফাইন্ডার। ১২ ফেব্রুয়ারি ২০২০ তারিখে মূল থেকে আর্কাইভ করা। সংগ্রহের তারিখ ১১ জুন ২০১৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
4. ↑  James P. Kaetz, "এর‍্যাব," *এনসাইক্লোপিডিয়া অব অ্যালাবামা*, ২০১৩
5. ↑  পার্কার, কোয়েন্টিন (২০১০)। *Welcome to Horneytown, North Carolina, Population: 15: An insider's guide to 201 of the world's weirdest and wildest places*। অ্যাডামস মিডিয়া। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
6. ↑  Foscue, Virginia. *Place Names in Alabama*. University of Alabama Press, 1989.
7. ↑  লোইওয়েন, জেমস ডব্লিউ (২০০৫)। *Sundown Towns: A Hidden Dimension of American Racism*। নিউ ইয়র্ক: দ্য নিউ প্রেস। পৃষ্ঠা ৩৪৭, ৩৮০। আইএসবিএন 156584887X। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
8. ↑  ওয়াইন্ডহ্যাম, বেন। "Cullman's 'sundown town' image worthy of study"। টাসকালুসা নিউজ। সংগ্রহের তারিখ ২ নভেম্বর ২০১৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
9. ↑  কার্ন, কেলসি। "KKK propaganda found in Arab for the second time in months"। ডব্লিউএইচএনটি১৯ নিউজ। সংগ্রহের তারিখ ২ নভেম্বর ২০১৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
10. 1 2  "U.S. Census website"। মার্কিন জনশুমারি দপ্তর। সংগ্রহের তারিখ ২০০৮-০১-৩১। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
11. ↑  "US Gazetteer files: 2010, 2000, and 1990"। মার্কিন জনশুমারি দপ্তর। ২০১১-০২-১২। সংগ্রহের তারিখ ২০১১-০৪-২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
12. 1 2  "U.S. Decennial Census"। সেন্সাস.জিওভি। সংগ্রহের তারিখ ৬ জুন ২০১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
13. ↑   , পৃষ্ঠা ২৩
14. ↑  "U.S. Census website"। মার্কিন জনশুমারি দপ্তর। সংগ্রহের তারিখ ২০১৫-০৮-০৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
15. ↑  , ১৯৬০ অ্যালাবামা শুমারি
16. ↑  , ২০১০ অ্যলাবামা শুমারি
17. ↑  ক্যাম্পবেল, অ্যান্থনি (১৭ অক্টোবর ২০১৮)। "Marshall County's Liles Burke Now a Federal Judge"। অ্যাডভারটাইজার-গ্লিম। সংগ্রহের তারিখ ২০ মে ২০১৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
18. ↑  মেইজ, স্টিভ। "Vernon Derrick"। *এর‍্যাব টুডে আর্কাইভস*। ২৮ ডিসেম্বর ২০১৬ তারিখে মূল থেকে আর্কাইভ করা। সংগ্রহের তারিখ ৩০ নভেম্বর ২০১৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
19. ↑  মুর, ডেভিড (১১ মার্চ ২০০৯)। "Mary Hollis' friends invited to memorial service Sunday"। *দ্য ট্রিবিউন*। সংগ্রহের তারিখ ৩০ নভেম্বর ২০১৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
20. ↑  কোহুন, রিক। "Jill King biography"। *অলমিউজিক*। সংগ্রহের তারিখ ২০০৮-০১-০৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
21. ↑  "Jack Lively Bio"। *বেসবল রেফারেন্স*। সংগ্রহের তারিখ ৩১ জানুয়ারি ২০১৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
22. ↑  স্টেইন, কেলসি (৮ ডিসেম্বর ২০১৩)। "Slain country musician Wayne Mills' funeral in Arab will be live-streamed online Sunday afternoon"। *অ্যালাবামা মিডিয়া গ্রুপ*। সংগ্রহের তারিখ ৩০ নভেম্বর ২০১৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link)

বহিঃসংযোগ
---------


উইকিমিডিয়া কমন্সে **এর‍্যাব, অ্যালাবামা** সংক্রান্ত মিডিয়া রয়েছে।

* প্রাতিষ্ঠানিক ওয়েবসাইট
* চেম্বার অফ কমার্স
* এর‍্যাবের ইতিহাস